**Mai lipsiți de lumină**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai lipsiți de lumină

...

Ispitiți de oferta acestui secol ateu

Ne-am pierdut interesul de-a accede la cer,

Ne-nchinăm unor idoli efemeri, care pier,

Refuzând veșnicia unui bun Dumnezeu!

...

Rămași fără sens, cu privirile-n jos,

Rătăcim fără rost, vânători de plăceri,

Mai săraci în virtuți, mai bogați în averi

Lipsiți de lumină, L-am răstignit pe Hristos!

...

Ne trezim pe pământ ca buruiana pe câmp,

Neștiind ce-i cu noi și de ce ne-am născut,

Doar Hristos ne privește de pe cruce, tăcut,

Iar drumul spre El ni se pare prea scump!

...

Într-o lume ciudată, parcă tot mai străină

Din ce în ce mai uscați și mai goi,

Zi de zi ne lovim de pustiul din noi,

Mai bogați în averi, mai lipsiți de lumină!